《送徐咏亭舅氏之官吴中 其二》
清代·钱宝廉

平生壮怀抱，少小黔南游。三年滞章门，两载依并州。

饥来强驱人，欲见嗟无由。挥手一何暂，去去燕山秋。

挟瑟歌吴趋，仰视南云浮。江湖盛兵革，枳棘愁锄耰。

浮名苦相绊，蹙若驹负鞧。安得买青山，归卧沧江舟。

紫荆共环堵，相与俱白头。

作者简介：（?—1881）浙江嘉善人，榜名钱鋑，字湘吟。道光三十年进士，官编修，历刑部侍郎、吏部侍郎。诗从容和雅。